Koronavirus: O‘zbekistonda bir kunda 700dan ortiq yangi holat qayd etilib, 800dan ortiq bemor tuzaldi

«Shu yilning 6 avgust kuni mamlakatimizda 742 holatda kasallik qayd etilgan bo‘lib, shundan 704 nafari koronavirusga chalingan bemorlar bilan muloqotda bo‘lganligi sababli namuna olingan fuqarolar orasida, 38 nafari esa xalqaro yuk tashuvchi avtomashina haydovchilari orasida aniqlangan», deyiladi xabarda.
6 avgust kuni respublikaning 7 hududida yangi holatlar qayd etilgan.
Yangi holatlar (+742)
Koronavirusga chalingan bemorlar bilan muloqotda bo‘lganligi sababli namuna olingan fuqarolar va tana harorati ko‘tarilganligi sababli profilaktika maqsadida test topshirganlar orasida:
Tuzalganlar (+804)

Bugun O‘zbekistonning  hududida 800dan oshiq bemor tuzaldi va shu vaqtgacha kasallikdan forig‘ bo‘lganlar soni 19 ming 587 nafarga yetdi.
O‘lim holatlari (+6)

Bugun Toshkent shahrida 4 nafar, Qashqadaryo va Toshkent viloyatlarida 1 nafardan, jami 6 nafar koronavirusga chalingan bemor vafot etdi. O‘zbekistonda rasmiy statistikaga ko‘ra koronavirus qurbonlari soni 177tani tashkil etmoqda.

Ayni paytda tibbiyot muassasalarida davolanayotgan 8 771 nafar bemordan 728 nafari og‘ir, 217 nafari esa o‘ta og‘ir ahvolda.